recursal/SuperWikiNEXT-32B huggingface dataset:
**உஸ்பெக்கிஸ்தான் இஸ்லாமிய இயக்கம்** (The Islamic Movement of Uzbekistan - **IMU**) உஸ்பெக்கிஸ்தான் நாட்டைச் சார்ந்த ஓர் ஆயுதம் தாங்கிய தீவிரவாத இஸ்லாமியக் குழு ஆகும். இக்குழுவானது 1991 ஆம் ஆண்டு *தாஹிர் யுல்தஷேவ்* (Tahir Yuldashev) மற்றும் *ஜூமா நமங்கானி* (uma Namangani) ஆகிய இருவரால் தொடங்கப்பட்டதாகும். இவ்விருவரும் பெர்கானாப் பள்ளத்தாக்கைச் சார்ந்த உஸ்பெக்கிஸ்தானியர்கள் ஆவார். இக்குழுவின் முக்கிய நோக்கம் உஸ்பெக்கித்தானிய அரசை அகற்றிவிட்டு ஷரியா சட்டத்துடன் கூடிய இஸ்லாமிய அரசை அமைக்க வேண்டும் என்பதாகும்.

இக்குழுவானது உஸ்பெக்கிஸ்தானுக்கு வெளியே தஜிகிஸ்தான் மற்றும் வடக்கு ஆப்கானிஸ்தானில் தாலிபான் கட்டுப்பாட்டுப் பகுதியில் இயங்கிவருகிறது. இவ்வமைப்பு கிர்கிஸ்தான் மீது 1999 மற்றும் 2000 ஆண்டுகளில் தொடர்ச்சியாக தாக்குதலை நடத்தியது. அதன் பின்னர் 2001 ஆம் ஆண்டில் அமெரிக்காவின் தீவிரவாதத்திற்கு எதிராக போரில் இவ்வியக்கம் பெரும்பான்மையளவு அழிக்கப்பட்டது. இவ்வியக்கத்தின் தலைவர்களில் ஒருவரான *ஜூமா நமங்கானி* கொல்லப்பட்டார். மற்றொருவரான *தாஹிர் யுல்தஷேவ்* பாக்கிஸ்தானின் *வாஸிரிஸ்தான்* பகுதிக்கு தப்பி ஓடி விட்டார். அதன் பின்னர் இவ்வியக்கத்தின் பயிற்சி மையங்கள் *வாஸிரிஸ்தான்* பகுதியில் தொடங்கப்பட்டு *பாக்கிஸ்தான்* அரசை அகற்றப் போராடும் தீவிரவாதக் குழுக்களோடு இணைந்துவிட்டது. மேலும் இக்குழுவிற்கு அல் காயிதாத் தீவிரவாத அமைப்புடன் தொடர்புள்ளது. இந்த அமைப்பை அமெரிக்கா, ஆஸ்திரேலியா, கனடா, ஐரோப்பிய ஒன்றியம் மற்றும் ரஷ்யா ஆகியவை தடை செய்துள்ளன.

தாக்குதல்
---------

2011 ஆம் ஆண்டு அக்டோபர் மாதம் 11 ஆம் தியதி ஆப்கானிஸ்தானின் அமைதி மாகாணமான *பாஞ்சீர்* மீது நடத்தப்பட்ட தற்கொலைத் தாக்குதலுக்கு இவ்வியக்கம் பொறுப்பேற்றுக் கொண்டது. இத்தாக்குதலில் இரண்டு பொதுமக்கள் கொல்லப்பட்டனர். மேலும் இவ்வியக்கம் அமெரிக்கா மற்றும் இஸ்ரேல் நாட்டுத் தூதரகங்கள் மீது தாக்குதல் நடத்தியது.

* இந்த அமைப்பு இதுவரை நடத்திய தாக்குதல்களின் பட்டியல் பரணிடப்பட்டது 2014-05-31 at the வந்தவழி இயந்திரம்

தொடர்புடைய கட்டுரைகள்
---------------------

* ஷரியாச் சட்டம்
* இசுலாமியத் தீவிரவாதம்

வெளி இணைப்புகள்
---------------

* உஸ்பெக்கிஸ்தான் இஸ்லாமிய இயக்கத்தின் விவரங்கள் மற்றும் அதன் செயற்பாடுகள்
* உஸ்பெக்கிஸ்தான் இஸ்லாமிய இயக்கம் 
[*தொடர்பிழந்த இணைப்பு*]
* உஸ்பெக்கிஸ்தான் இஸ்லாமிய இயக்கம் பற்றியக் கட்டுரை பரணிடப்பட்டது 2014-10-16 at the வந்தவழி இயந்திரம்
* உஸ்பெக்கிஸ்தான் இஸ்லாமிய இயக்கம் பற்றியக் கட்டுரை

மேற்கோள்கள்
-----------

1. ↑  The Fires of Faith in Central Asia (JStor)
2. ↑  Alisher Sidikov (July 2, 2003). "Pakistan Blames IMU Militants For Afghan Border Unrest". Radio Free Europe/Radio Liberty.. பார்த்த நாள்: 2008-07-03.
3. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2014-06-04 அன்று பார்க்கப்பட்டது.
4. ↑
5. ↑
6. ↑  [tt\_news]=38931&no\_cache=1
**கொண்டைய ராஜு** என்பவர் இந்திய ஓவியர் ஆவார். இவர் நாட்காட்டி ஓவியங்களின் பிதாமகர் என்று அறியப்படுகிறார்.

சென்னை அரசு கவின்கலைக் கல்லூரியில் படித்து பட்டம் பெற்றார். திருவண்ணாமலை ரமணர் மகரிசியிடம் சீடராக இருந்தார். பின்பு மதுரை பழனியப்பப் பிள்ளை நாடகக் கம்பெனியில் திரைச்சீலை ஓவியங்களை வரைந்து தந்தார்.

தேவி ஆர்ட் ஸ்டுடியோ என்பதை 1942 ஆம் ஆண்டு கோவில்பட்டியில் தொடங்கினார். பின்பு சிவகாசி நாள்காட்டி தயாரிக்கும் நிறுவனங்களுக்கு இந்து சமய இறை ஓவியங்களை வரைந்து தந்தார். இந்த ஓவிய நாட்காட்டிகள் புகழ்பெற்றவை.

கனடா அருங்காட்சியகம்
--------------------

ஸ்டீவன் எஸ். இங்கிலீஷ் என்பவர் கொண்டைய ராஜூவின் ஓவியங்களை ஆய்வு செய்துள்ளார். அத்துடன் ஓவியங்கள் வெளியான சிவகாசி நாள்காட்டிகளை சேகரித்து கனடா நாட்டின் அருங்காட்சியகத்திற்கு தந்துள்ளார்.

சீடர்கள்
--------

டி. எம். ராமலிங்கம், டி. எஸ். சுப்பையா, டி. எஸ். மீனாட்சி சுந்தரம், டி. எஸ். அருணாசலம், செண்பகராமன், சீனிவாசன்

ஆதாரங்கள்
---------

1. 1 2 3 4 5  [
தூரிகையால் ஒரு வேள்வி!
ஓவியர் கொண்டைய ராஜு விகடன் தீபாவளி மலர் 31 அக்டோபர் 2016 ரவிபிரகாஷ்]
2. ↑   காலத்தின் வாசனை: காலண்டர் பசி!
தஞ்சாவூர்க் கவிராயர் இந்து தமிழ் திசை 26 நவம்பர் 2017
**கடிச்சம்பாடி சௌந்திராஜபெருமாள் கோயில்** தமிழ்நாட்டில் தஞ்சாவூர் மாவட்டம், கடிச்சம்பாடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சௌந்தராஜ பெருமாள், ஸ்ரீ தேவி, பூதேவி, சௌந்தரவல்லிதாயார் சன்னதிகளும், அனுமான், கருடாழ்வார், ஆண்டாள், ஆழ்வார் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் சிரவணம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மா. இளங்கண்ணன்** (பிறப்பு: ஆகத்து 18 1938) சிங்கப்பூரில் பிறந்த இவர் தனது ஆரம்பக் கல்வியை கலைமகள் தொடக்கப் பள்ளியில் கற்றார்.

தொழில்
------

தகவல் கலை அமைச்சில் தமிழ்த் தட்டச்சராக அரசுப் பணியில் இணைந்து ஓய்வுபெறும் வரை 30 ஆண்டுகள் அப்பணியிலேயே சேவைசெய்தார். இவர் தொண்டன் எனும் இதழின் ஆசிரியராகவும், சிங்கப்பூர் எழுத்தாளர் கழகத்தின் வாழ்நாள் உறுப்பினராகவும் இருந்துள்ளார்.

இலக்கியப் பணி
-------------

1967ல் எழுதத் தொடங்கிய இவரின் முதல் படைப்பு ‘தீவலி' எனும் சிறுகதை 'தமிழ் முரசி'ல் வெளிவந்தது. அதைத் தொடர்ந்து சிறுகதை, நாவல் போன்ற துறைகளில் அதிகம் ஈடுபாடுகாட்டி வந்த இவர் 100க்கும் மேற்பட்ட சிறுகதைகளை எழுதியுள்ளார்.

எழுதியுள்ள நூல்கள்
------------------

* வழி பிறந்தது (1975)
* குங்குமக் கன்னத்தில் (1977)
* கோடுகள் ஓவியங்கள் ஆகின்றன (1998)
* தூண்டில் மீன் (2001)
* வைகறைப் பூக்கள் (1990)
* நினைவுகளின் கோலங்கள் (1993)
* 2001: தூண்டில் மீன்.
* 2001: இலட்சியங்களின் ஊனங்கள் (in *People on the Bridge: An Anthology of ASEAN Short Stories*; translated into Malay as *Harapan Sapuna*).
* 2004: சுற்றிப் பார்க்க வந்தவர் (in கண்ணில் தெரியுதுவானம், 2001 and அயலகத் தமிழ் இலக்கியம், 2004).
* 2006: சிங்கை மா. இளங்கண்ணனின்  சிறுகதைகள்.
* 2006: பொருத்தம், கன்னிகாதானம், எங்கே போய்விடும் காலம்?
* 2011: குருவிக் கோட்டம்.
*

பெற்ற விருதுகளும் கௌரவங்களும்
-----------------------------

* ஆசியான் எழுத்தாளர் விருது (1982)
* தமிழவேள் விருது (2000)

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**மா. இராஜாங்கம்** (*M.Rajangam)*, என்பவர் ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் மற்றும் தமிழ்நாடு சட்டமன்ற உறுப்பினராகவும் இருந்துள்ளார். இவர் தமிழ்நாடு சட்டமன்றத்திற்கு, 1962, 1967, மற்றும் 1971 ஆகிய ஆண்டு நடைபெற்ற தேர்தல்களில் திராவிட முன்னேற்றக் கழகம் கட்சியின் சார்பாக உத்தமபாளையம் (1962) மற்றும் கம்பம் (1967) சட்டமன்றத் தொகுதியிலிருந்து தேர்ந்தெடுக்கப்பட்டார், திண்டுக்கல் மக்களவைத் தொகுதியிலிருந்து (1971) இந்திய நாடாளுமன்ற மக்களவைக்கு தேர்ந்தெடுக்கப்பட்டார்.

வாழ்க்கை வரலாறு
---------------

மா. இராஜாங்கம் தேவர், தேனி மாவட்டம் கூடலூரில் மாயாண்டி தேவர், அங்கம்மா அம்மையாரின் மகனாக பிறந்தார். இவரது மனைவி ராஜேஸ்வரி.

இந்தி எதிர்ப்பு போராட்டத்தில் 13-2-65 கூடலூர் கிளர்ச்சிக்குக்காரணம் என்று கைதுசெய்யப் பட்டார். ஒரு அறையில் போட்டு முதுகில் மின் இயக்கத்தைச் சாடவைத்து போலீசார் வேதனைப்படுத்தினார்கள்.

இவர் நினைவாக சிலை மற்றும்
ராஜாங்கம் நினைவு அரசு கள்ளர் மேல்நிலப்பள்ளி அமைந்துள்ளது.

மேற்கோள்கள்
-----------

1. ↑  "Fifth Lok Sabha".
2. ↑  "பெண்ணில்லாத ஊரிலே".
**கைதியின் குழப்பம்** (*prisoner's dilemma*) ஆட்டக் கோட்பாட்டில் ஒரு அடிப்படை ஆட்டம். இரு மாந்தர் ஒருவருக்கொருவர் ஒத்துழைத்து கூட்டாகச் செயல்பட்டால் இருவருக்கும் நன்மை ஏற்படும் நிலை இருந்தாலும் அவர்கள் ஒத்துழைக்காதிருப்பதேன் என்று இது விளக்குகிறது. இதனை அமெரிக்காவின் ரேண்ட் நிறுவனத்தின் (RAND corporation) மெர்ரில் ஃபிளட் மற்றும் மெல்வின் டிரெஷர் எனும் இரு ஆய்வாளர்கள் 1950 இல் உருவாக்கினார்கள். ஆல்பர்ட் டபிள்யூ. டிரக்கர் என்னும் கணிதவியலாளர் இவ்வாட்டத்துக்கு முழுவடிவம் கொடுத்து, "கைதியின் குழப்பம்" என்ற பெயரையும் சூட்டினார்.

ஆட்டம்
------

கைதியின் குழப்பம் ஆட்டத்தில் பல வகைகள் உள்ளன. அவற்றுள் மிகப்பொதுவான ஒன்று பின்வருமாறு.

காவல்துறை இரு நபர்களை சந்தேகத்தின் அடிப்படையில் கைது செய்கிறது. ஆனால் அவர்களைக் குற்றவாளியென நிரூபிப்பதற்கு காவல்துறையினரிடம் போதிய ஆதாரம் இல்லை. எனவே இரு கைதிகளையும் தனிமைப்படுத்தி தனித்தனியே அவர்களுடன் ஒரு உடன்படிக்கை செய்ய காவல்துறையினர் முயலுகின்றனர். ஒரு கைதி தன் நண்பனுக்கு எதிராக சாட்சி சொன்னால் அவர் விடுதலை செய்யப்படுவார், மற்றொருவருக்கு ஓராண்டு சிறை தண்டனை. இருவரும் சாட்சி சொல்ல மறுத்து விட்டால் இருவருக்கும் ஒரு மாதகால தண்டனை தரப்படும். இருவரும் மற்றவருக்கு துரோகமிழைத்து எதிராக சாட்சி சொன்னால் இருவருக்கும் மூன்று மாத கால சிறை தண்டனை வழங்கப்படும். ஒவ்வொரு கைதியும் நண்பனுக்கு எதிராக சாட்சி சொல்லலாமா என்று முடிவு செய்யவேண்டும். அவர்கள் என்ன முடிவெடுப்பார்கள் என்பதே ஆட்டத்தின் கேள்வி.
இரு ஆட்டக்காரர்களும் (கைதிகள்) தாங்கள் சிறையில் கழிக்கும் காலத்தை குறைக்க விரும்பினால் இந்த ஆட்டம் ஒரு பூச்சியக் கூட்டு ஆட்டமல்லாது ஆகிவிடும். (தோற்பவர்களின் இழப்பும் வெல்பவரின் பெறுதியும் ஈடாக இல்லாதது - non-zero sum game) கைதிகள் இருவரும் ஒத்துழைக்கலாம் அல்லது மற்றவருக்கு துரோகமிழைக்கலாம். ஆட்டக் கோட்பாட்டில் பரவலாக நடைபெறுவது போல ஒவ்வொரு கைதியும் தன் நலத்தைப் பற்றி மட்டுமே சிந்தித்தால், இருவரும் அடுத்தவருக்கு துரோகமிழைத்து அதிகபட்ச தண்டனை பெறும் நிலை உருவாகும். தன்னல சிந்தனையைத் தாண்டி தனது சக கைதியின் நன்மையைக் கருத்தில் கொண்டு இருவரும் ஒத்துழைத்தால் மட்டுமே இருவரும் குறைவான தண்டனை பெற்று தப்பலாம்.

இந்த ஆட்டம் இரண்டிற்கும் மேற்பட்ட ஆட்டக்காரர்களைக் கொண்டு ஆடப்படலாம். எத்தனை ஆட்டக்காரர்கள் இருந்தாலும், ஒருவர் பிறருக்கு துரோகமிழைத்தால் அவருக்கு ஆதாயம் கூடுமென்பதால் ஆட்டக்காரர்கள் ஒருவருக்கொருவர் துரோகமிழைக்கவே முயல்வர். இவ்வாட்டத்தின் இன்னொரு வகையில் ஒன்றுக்கும் மேற்பட்ட முடிவுகள் இருக்கலாம். அதாவது ஒத்துழைப்பதா அல்லது துரோகமிழைப்பதா என்று ஆட்டக்காரர்கள் பல முறை முடிவு செய்யலாம். இதன்மூலம் துரோகமிழைத்தவரை அடுத்து முறை பழிவாங்கும் வாய்ப்பு பிற ஆட்டக்காரர்களுக்குத் தரப்படுகிறது. "கைதி சூழல்" மட்டுமல்லாமல் பிற சூழல்களின் பின்னணியிலும் இவ்வாட்டம் ஆடப்படலாம். ஒன்றுக்கும் மேற்பட்டோர் ஒத்துழைக்கும் சூழல் எதனையும் அடிப்படையாகக் கொண்டு இவ்வாட்டம் ஆடப்படலாம். ஒத்துழைப்பின் முக்கியத்துவத்தை உணர்த்த மேலாண்மைப் பள்ளிகளிலும் கல்லூரிகளிலும் இவ்வாட்டம் பாடத்திட்டத்தில் பயன்படுத்தப்படுகிறது.

மேற்கோள்கள்
-----------

1. ↑  Poundstone, 1992
வடிவவியலில் **ஒரேதளஅமைவு** (*Coplanarity*) என்பது ஒரே தளத்தில் அமையும் புள்ளிகள், கோடுகள், திசையன்கள் போன்றவற்றின் நிலையைக் குறிக்கிறது. இடவெளியில் அமைந்த ஒரு கணத்திலுள்ள புள்ளிகள் அனைத்தும் ஒரே தளத்தில் அமைந்தால் அவை *ஒரேதளஅமைவுப் புள்ளிகள்* என அழைக்கப்படுகின்றன. இதேபோல ஒரே தளத்தில் அமையும் கோடுகள் *ஒரேதளஅமைவுக் கோடுகள்* என்வும் ஒரே தளத்தல் அமையும் திசையன்கள் *ஒரேதளஅமைவுத் திசையன்கள்* எனவும் அழைக்கப்படுகின்றன.

ஒரே கோட்டில் அமையாத மூன்று வெவ்வேறான புள்ளிகள் ஒரு தளத்தை அமைக்கும் என்பதால் அவை மூன்றும் எப்பொழுதுமே ஒரேதளஅமைவுப் புள்ளிகளாகவே இருக்கும். மூன்றுக்கும் அதிகமான, அதாவது 4, 5,... புள்ளிகளை எடுத்துக் கொள்ளும்போது அவை அனைத்தும் ஒரேதளஅமைவுப் புள்ளிகளாகவோ அல்லது இல்லாமலோ இருக்கலாம்.

ஒரு புள்ளி, தரப்பட்ட ஒருதளத்தில் அமையுமா என்பதைக் காண, அப்புள்ளிக்கும் தளத்திலுள்ள ஏதேனும் ஒரு புள்ளிக்கும் இடையில் அமையும் திசையனுக்கும் அத்தளத்தின் செங்குத்துத் திசையனுக்கும் புள்ளிப் பெருக்கம் காண அம்மதிப்பு பூச்சியம் எனில் தரப்பட்ட புள்ளி அத்தளத்தில் அமையும்.

பண்புகள்
--------

மூன்று திசையன்கள், {\displaystyle \mathbf {a} ,\mathbf {b} } மற்றும் {\displaystyle \mathbf {c} } ஒரேதளஅமைவுத் திசையன்கள் மற்றும் {\displaystyle \mathbf {a} \cdot \mathbf {b} =0} எனில்:

{\displaystyle (\mathbf {c} \cdot \mathbf {\hat {a}} )\mathbf {\hat {a}} +(\mathbf {c} \cdot \mathbf {\hat {b}} )\mathbf {\hat {b}} =\mathbf {c} ,}
இங்கு {\displaystyle \mathbf {\hat {a}} } என்பது {\displaystyle \mathbf {a} } திசையனின் திசையில் அமையும் அலகுத்திசையனைக் குறிக்கிறது.

ஒன்றுக்கொன்று வெட்டிக் கொள்ளாமலும் இணையாகவும் இல்லாமலும் அமையும் இரு கோடுகள் -அதாவது இரு வெட்டாக் கோடுகள் ஒரேதளஅமைவிலாக் கோடுகள் ஆகும்.

நான்கு புள்ளிகள் ஒரேதளஅமைவுப் புள்ளிகள் எனில் அந்நான்கு புள்ளிகளைக் கொண்டு அமையும் இரண்டு கோடுகள் வெட்டாக் கோடுகளாக இருக்க முடியாது.

ஒரேதளஅமைவு கொண்ட நான்கு புள்ளிகளால் ஆன நான்முகியின் கனஅளவு பூச்சியமாகும்.

மேற்கோள்கள்
-----------

* Weisstein, Eric W. "Coplanar", *MathWorld*.
**மா. சண்முகசிவா** (பிறப்பு: அக்டோபர் 25 1950) மலேசியா தமிழ் எழுத்தாளர்களுள் ஒருவராவார். எழுத்துலகில் 'பத்தாங்கட்டை பத்துமலை' எனும் புனைப்பெயரால் அறியப்பட்ட இவர் பொது மருத்துவராகவும், சரும நோய் நிபுணராகவும் கடமையாற்றியுள்ளார். மேலும், இவர் "அகம்" எனும் இலக்கிய அமைப்பை நிறுவியவர்களில் ஒருவர் என்பதும் குறிப்பிடத்தக்கது.

எழுத்துத் துறை ஈடுபாடு
----------------------

1970 தொடக்கம் மலேசியா தமிழ் இலக்கியத்துறையில் அதிகம் ஈடுபாடு காட்டி வரும் இவரொரு முன்னணிச் சிறுகதையாசிரியரும், புத்திலக்கிய விமர்சகரும், புதுக்கவிதையாசிரியருமாவார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. தமிழ்நாட்டின் 'சலங்கை' இதழிலும் இடம்பெற்றுள்ளது. அதேவேளை, இலண்டன் பி.பி.சி தமிழோசையில் மலேசியத் தமிழர் குறித்துக் கருத்துரைகளையும் ஆற்றியுள்ளார்.

கேள்வி - பதில் பகுதி
--------------------

"மலேசிய நண்பன்" இதழில் மருத்துவம் பற்றிய இலக்கியம் கலந்த சுவையான கேள்வி-பதில் பகுதியை எழுதி வருகின்ற இவர், ஆர்வமுள்ள இளைஞர்களுக்கு புத்திலக்கியப் படைப்பு வழிகாட்டிக் கருத்தரங்குகளையும் நடத்தி வருகிறார்.

நூல்கள்
-------

* "வீடும் விழுதுகளும்" (சிறுகதைகள் - 1998)

உசாத்துணை
---------

* மலேசியத் தமிழ் எழுத்துலகம் தளத்தில் மா. சண்முகசிவா பக்கம் பரணிடப்பட்டது 2016-03-04 at the வந்தவழி இயந்திரம்
**மா. கமலவேலன்** திண்டுக்கல்லைச் சேர்ந்த தமிழ் எழுத்தாளர். இவர் இந்திய மத்திய அரசின் பாலசாகித்ய புரஸ்கார் விருதுக்குத் தேர்வு செய்யப்பட்டுள்ளார். 1961 ஆம் ஆண்டில் இருந்து சிறுவர் நூல்களை எழுதி வருகிறார். சிறுகதை, நாடகம், வாழ்க்கை வரலாறு ஆகிய துறைகளிலும் இவரது பங்களிப்பு உள்ளது. வானொலி, தொலைக்காட்சி நாடகங்கள், உரைச் சித்திரங்கள் வழங்கியுள்ளார். 

இவர் திண்டுக்கல் எம்.எஸ்.பி. சோலை நாடார் நினைவு மேல்நிலைப் பள்ளி ஆசிரியராகப் பணியாற்றி ஓய்வுபெற்றவர். இவருக்கு 1998ம் ஆண்டு மாநில அரசு நல்லாசிரியர் விருது வழங்கி உள்ளது. கண்ணன், அரும்பு கோகுலம், சிறுவர்மணி ஆகிய சிறுவர் இதழ்களில் குழந்தைகளுக்காக எழுதியுள்ளார்.

விருதுகள்
---------

* சாகித்ய அகாதெமி குழந்தைகள் இலக்கியத்துக்கான "பாலசாகித்ய புரஸ்கார் விருது" "அந்தோணியின் ஆட்டுக்குட்டி" என்ற சிறுவர் நூலுக்கு கிடைத்துள்ளது. இப்பரிசு பெற்ற முதல் தமிழ் எழுத்தாளர் மா.கமலவேலன்[1].
* கோவை லில்லிதேவ சிகாமணிவிருது,
* திருப்பூர் தமிழ்ச் சங்க விருது,
* தமிழ்நாடு கலை இலக்கியப்பெருமன்ற விருது
* அறிவொளி இயக்கத்தில் சிறந்த பணிக்காக மால்கம் ஆதிசேஷய்யா விருது

மேற்கோள்கள்
-----------

1. ↑  எழுத்தாளர் மா.கமலவேலனுக்கு பாலசாகித்ய புரஸ்கார் விருது, தினமணி, ஆகத்து 27, 2010
கைத்தொழில்.
எளிய மூலப்பொருள்களைக் கொண்டு ஒருவரின் செயற்திறனை ஆதாரமாகக் கொண்டு ஆக்கப்படும் பொருட்களை கைத்தொழில் உற்பத்திகள் எனலாம். கைத்தொழில் கிராமப் பொருளாதாரத்தில் ஒரு முக்கிய பங்காற்றுகிறது. இன்று பெரு உற்பத்திப் பொருட்களால் கைத்தொழில் உற்பத்திப் பொருட்களின் சந்தை குறைந்து இருப்பினும், சில துறைகளிலும் சில சூழலும், கைத்தொழில் உற்பத்திகள் தொடர்ந்து பயன்மிக்க பங்காற்றி வருகிறது. 

நிறைய கைத்தொழிலின் மூலப்பொருள் இயற்கையாகவும், அதுவும் உள்நாட்டு பொருளையே பயன்படுத்தி செய்வார்கள்.

கைத்தொழில் உற்பத்திகள் பட்டியல்
-------------------------------

* மண்பாண்டங்கள்: சட்டி, குவளை, பானை
* தும்புத்தடி
* பூ வேலைப்பாடு, மாலை
* பின்னுதல் கூடை, பெட்டி
* வலை, கயிறு
* மரத் தளபாடங்கள்
* உணவு பதப்படுத்தல்: கருவாடு, ஊறுகாய், வற்றல்
* துணி, உடுப்பு
* தைத்தல்
* நூற்றல்
* தேனீ வளர்ப்பு
* வீட்டுத் தோட்டம்
* கருவி திருத்தல்: கணினி, தொலைக்காட்சிப் பெட்டி, நகர்பேசி, எண்மிய ஒளிப்படக்கருவி

இவற்றையும் பாக்க
----------------

* பெரும் உற்பத்தி

வெளி இணைப்புகள்
---------------

* இலங்கை கைத்தொழில் திணைக்களம் பரணிடப்பட்டது 2011-07-01 at the வந்தவழி இயந்திரம்
**ஆனந்தேசுவரர் கோயில்** (*Anantheshwara Temple*) என்பது கேரளத்தின், காசர்கோடு மாவட்டதில் மஞ்சேஸ்வரத்தில் உள்ள ஒரு புகழ்பெற்ற சிவன் கோயில் ஆகும். இருந்த கோயிலானது காசர்கோடு நகரில் இருந்து 48 கி.மீ. தொலைவில், கர்நாடக மாநில எல்லைப்பகுதியை ஒட்டி அமைந்துள்ளது. இந்தக் கோயிலை நிறுவியவர் கௌட பிராமணப் பிரிவைச் சேர்ந்த ரங்கசர்மா என்று கூறப்படுகிறது.

வரலாறு
------

கோவாவின் குகஸ்தலியில் சங்கமாலா காட்டில் சுயம்புவாக தோன்றிய இந்த ஆனந்தேசுவரரை ரங்க சர்மா என்பவர் கண்டெடுத்ததாக கருதப்படுகிறது. இந்த சுயம்பு மூர்த்தியே கருவறையில் உள்ளவர் எனப்படுகிறது. இக்கோயிலானது பரந்த தளத்தில் அமைக்கப்பட்டுள்ளது. செப்புத் தகடுகள் வேய்ந்த கூரை, சுருள் வடிவ மரச்சுவர்கள் அனைத்தும் மலபார் ரகம் ஆகும். 

பல பழங்கால கோயில்களைப் போலவே இந்த கோயிலும் மனிர்களாலும், இயற்கையாலும் அழிவுக்ககு ஆளாகியது. 1677 ஆம் ஆண்டில், ஏற்பட்ட ஒரு சூறாவளியால் கோயிலின் சில பகுதிகளை அழிவுற்றது. இக்கோயில் 1755 ஆம் ஆண்டில் கண்ணூரின் ஆட்சியாளரான முகம்மது அலியால் கொள்ளையடிக்கப்பட்டது. சிறிது காலத்திலேயே மராட்டிய கடற்கொள்ளையனான அங்கிராவாலும் கொள்ளையடிக்கப்பட்டது. இந்த கோயில் கடைசியாக கி.பி. 1799 - 1804 காலக்கட்டதில் புதுப்பிக்கப்பட்டது. காசி மத் சமஸ்தானத்தின் அப்போதைய பீட்டாதிபதியான எச். எச். ஸ்ரீமத் விபுதேந்திர தீர்த்த சுவாமிகள் கோயிலை மறுநிர்மானம் செய்வதற்கும், புதிதாக பத்ர நரசிம்மரை நிறுவுவதற்கும் முன்முயற்சி எடுத்தார்.

கோயில் அமைப்பு
--------------

கருவறை கருவறை இரண்டு பகுதிகளைக் கொண்டுள்ளது. ஒன்றை பக்தர்களால் காண இயலும். மற்றொன்று பலிபீடத்தின் (சிம்ஹாசனா) பின்னால் மறைந்திருக்கிறது. 

கோவிலின் முதன்மைத் தெய்வம் ஆனந்தேசுவரர் எனப்படும் சிவன். இவர் சுயம்புலிங்கமாவார். மேலும் இக்கோயிலில் நாகரூபி சுப்பிரமணியரின் இரண்டு சிலைகள் உள்ளன. ஒன்று பழமையானது இன்னொன்று அண்மையில் நிறுவப்பட்டது. மேலும் இங்கு பத்ரநரசிம்மர் மையத்தில் நின்றிருக்க ஸ்ரீதேவி பூதேவி ஆகியோர் உடன் உள்ளனர். இதுமட்டுமல்லாது விட்டலர், வேதவயாசர், லக்ஷ்மிநரசிம்மர், கேசவார், கிருஷ்ணா, கரலனரசிம்மர் போன்றோரின் சிலைகளும் உள்ளன. உட்சவ நரசிம்மரின் உட்சவமூர்த்தி உட்பட பல சிலைகள் ஓரளவு காணப்படுகின்றன. இவை வரைபடத்தில் குறிக்கப்பட்டுள்ளன.

போக்குவரத்து
------------

மஞ்சேஸ்வரம் ஊரானது மங்களூருக்கு தெற்கே 17 கிலோமீட்டர் தொலைவில் கொச்சின் - மங்களூர் தொடருந்து பாதையில் அமைந்துள்ளது. இந்த கோயில் தொடருந்து நிலையத்திலிருந்து ஒரு கிலோமீட்டர் தொலைவில் உள்ளது. இது தேசிய நெடுஞ்சாலை எண் 66 இல் மங்களூருக்கு தெற்கே சுமார் 23 கிலோமீட்டர் தொலைவில் உள்ளது. அருகிலுள்ள வானூர்தி நிலையம் மங்களூர் வானூர்தி நிலையம் ஆகும்.

மேற்கோள்கள்
-----------

1. ↑   கோயில் வலைதளம் 2020 ஆகத்து 1 அன்று பார்க்கபட்டது.
**அபியுக்தன்** இலங்கை, கொழும்பு, கல்கிசையிலிருந்து 1975ம் ஆண்டில் வெளிவந்த ஓர் மாத இதழாகும்.

ஆசிரியர்
--------

* எச். எம். முகைதீன்

இலங்கையில் 20ம் நூற்றாண்டில் வாழ்ந்த குறிப்பிடத்தக்கதோர் முற்போக்கு இசுலாமிய எழுத்தாளரும், ஊடகவியலாளருமாவார்.

அபியுக்தன் தினகரன் பத்தியில்
----------------------------

இவர் 1970களின் ஆரம்பத்தில் தினகரன் தேசிய பத்திரிகையில் உதவியாசிரியராக பணியாற்றியுள்ளார். அக்காலகட்டத்தில் அபியுக்தன் எனும் 'பத்தி'யை இவர் நடத்திவந்தார். பல்சுவை அம்சங்களைக் கொண்டு வாசகர்களின் அபிமானம் பெற்ற ஒரு 'பத்தி'யாக இது விளங்கியது. தினகரனிலிருந்து விலகிய பின்பு இதே பெயரில் இவர் தனி மாத இதழ் நடத்தியமை குறிப்பிடத்தக்கது. இலங்கையில் பல இன்று புகழ்பெற்று விளங்கும் பல இசுலாமிய எழுத்தாளர்களுக்கு ஆரம்ப களம் அமைத்துக் கொடுத்த ஒரு பத்தியாக இது காணப்படுகின்றது.

உள்ளடக்கம்
----------

அபியுக்தனில் துணுக்குச் செய்திகள், நகைச் சுவைச் செய்திகள், மினிக் கவிதை போன்ற பல்சுவை அம்சங்கள் இடம்பெற்றிருந்தன.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 8, 1982)
**தோர்ட்வெய்தைட்டு** *(Thortveitite)* என்பது (Sc,Y)2Si2O7 என்ற மூலக்கூற்று வாய்ப்பாடு கொண்ட ஒரு கனிமம் ஆகும். இசுக்காண்டியம் இட்ரியம் சிலிக்கேட்டைப் பகுதிப்பொருளாகக் கொண்ட இக்கனிமமே இசுக்காண்டியத்தின் முதன்மையான ஆதார மூலப்பொருளாகும். பாறை போன்ற பெக்மாதைட்டுகளாக தோன்றும் இக்கனிமத்தை நார்வே நாட்டு பொறியாளர் ஒலாசு தோர்ட்வெய்ட் கண்டறிந்ததால் இப்பெயர் பெற்றது. சாம்பல்-பச்சை, கருப்பு அல்லது சாம்பல் நிறத்தில் தோர்ட்வெய்தைட்டு கனிமம் காணப்படுகிறது.

2004 ஆம் ஆண்டில் ஒளிபுகும் இரத்தினம் போன்ற தரத்தில் தோர்ட்வெய்தைட்டு கனிம மாதிரியொன்று கண்டறியப்பட்டது. 2008 ஆம் ஆண்டு வெளிவந்த மணிக்கற்கள் ஆய்விதழின் தொகுதி 31 இல் இதைப்பற்றிய குறிப்பும் காணப்படுகிறது.

மேற்கோள்கள்
-----------


* Webmineral
* Mindat
* Riccardo Bianchi, Tullio Pilati, Valeria Diella, Carlo Maria Gramaccioli, and Gregorio Mannucci (1988). "A re-examination of thortveitite". *American Mineralogist* **73**: 5–6. .
* Schumann, Walter (1991). *Mineralien aus aller Welt*. BLV Bestimmungsbuch (2 ). பக். 223. பன்னாட்டுத் தரப்புத்தக எண்:3-405-14003-X.
இத்தி மரம்(அத்தி மரவகை)
**இத்தி மரம்** *(Ficus tinctoria)*என்பது ஆல் வகுப்பைச் சேர்ந்த ஒரு அத்திமர வகையாகும். இது கல்அத்தி அல்லது காட்டத்தி எனப்படுகிறது. இது பகுதித் தொற்றிவளர் தாவரமாகும். பெரும்பாலும் இது மற்ற மரங்களைச் சுற்றியோ, பாறை அல்லது சுவர்களின் இடுக்குகளிலோ வளரும். இதன் மரப்பட்டை பழுப்பு அல்லது மஞ்சள் கலந்த பச்சை நிறமாகக் காணப்படும். இலையின் ஒரு பாதி பெரியதாயும், அதன் அடிபாகம் கடின மயிரிழையுடையதாயும் இருக்கும். கல்இத்தி அல்லது கல்அத்திவகைத் தாவரம் மற்ற மரங்களின், குறிப்பாக பனைமரத்தை மீது மீது தொற்றி வளரும். இதன் தாவரப் பெயர் ஃபீக்கசு டிங்டோரியா து.சி.பேரசைட்டிக்கா என்பதாகும். இது மருத்துவத்திற்கும் சாயத்திற்கும் பயன்படுகிறது. இதன் பிற தமிழ்ப் பெயர்கள் இந்திரி, இறலி, சுவி, இறாடகம், காட்டத்தி என்பனவாகும். இம்மரம் இந்தியாவில் பீகார், அசாம், அந்தமான், தென்னிந்தியப் பகுதிகளில் வளர்கின்றது. இம்மரத்தின் பட்டை, பிஞ்சு, காய் முதலியன மருந்தாகப் பயன்படுகின்றன

மருத்துவக் குணங்கள்
-------------------

இது துவர்ப்புச் சுவை உடையது. வெப்பத் தன்மயுடைய இது துவர்ப்பி எனப்படுகிறது.

மேற்கோள்கள்
-----------

1. க.ச. முருகேச முதலியார் - குணபாடம் மூலிகை வகுப்பு - தமிழக அரசு வெளியீடு, சென்னை. @ 1969.

2. K.R. Kirtikar, and, B.D. Basu. - Indian Medicinal Plants - M/s. Bishen Singh Mahendra Pal Singh, Deradun. @ 1935.

3. R.N. Chopra, S.L. Nayar, and, I.C. Chopra - Glossary of Indian Medicinal Plants - C.S.I.R. New Delhi. @ 1956. 

4. J.S. Gamble - Flora of the Presidency of Madras - Botanical Survey of India, Calcutta. @ 1957.
2010 ஆம் ஆண்டு தோர்பே கோப்பை போட்ட்டிகளின் போது இரு நாட்டு தடகள வீர்ர்களும்
2010 தோர்பே கோப்பை போட்டியில் செருமனியின் கொடி
**தோர்பே கோப்பை** (*Thorpe Cup*) என்பது அமெரிக்காவிற்கும் செருமனிக்கும் இடையில் ஒவ்வோர் ஆண்டும் நடைபெறும் பன்னாட்டு ஏழுதடகளம் மட்டும் பத்து தடகளம் போட்டிகளுக்கு வழங்கப்படும் கோப்பை ஆகும். முதன் முதலில் 1993 ஆம் ஆண்டு செருமன் நாட்டின் ஆச்சன் மாவட்டத்தில் இப்போட்டிகள் நடைபெற்றன. 2009 மற்றும் 2010 ஆம் ஆண்டுகளுக்கான போட்டிகள் அந்நாட்டின் மர்பர்க்கு நகரத்திலுள்ள பல்நோக்கு விளையாட்டரங்கில் நடைபெற்றன. அமெரிக்க தடகள வீரரும் ஒலிம்பிக் போட்டியில் தங்கம் வென்றவருமான ஜிம் தோர்பேவின் நினைவாக இப்போட்டிகளுக்கு தோர்பே கோப்பை எனப் பெயரிடப்பட்டது. 

2009 ஆம் ஆண்டு போட்டியில் அமெரிக்கத் தடகள வீர்ர் டாம் பாப்பாசு 8569 புள்ளிகள் எடுத்து சாதனை படைத்தார்.

மேற்கோள்கள்
-----------

1. ↑  Fuchs, Christian (9 August 2009). "Tom Pappas in Marburg mit 8.569 Punkten stark". *Deutscher Leichtathletik-Verband* (German). 10 August 2010 அன்று பார்க்கப்பட்டது.CS1 maint: Unrecognized language (link)
2. ↑  "Tom Pappas erreicht mit 8569 Punkten Platz zwei der aktuellen Weltrangliste im Zehnkampf". *Marburg.de* (German). 12 August 2009. 10 August 2010 அன்று பார்க்கப்பட்டது.CS1 maint: Unrecognized language (link)

புற இணைப்புகள்
--------------

விக்கிமீடியா பொதுவகத்தில்,  
 ***தோர்பே கோப்பை***   
என்பதின் ஊடகங்கள் உள்ளன. 

* Zehnkampfteam.de பரணிடப்பட்டது 2012-03-10 at the வந்தவழி இயந்திரம் – Germany's decathlon team (in இடாய்ச்சு மொழி)
* 2010 results பரணிடப்பட்டது 2012-02-26 at the வந்தவழி இயந்திரம் at leichtathletik.de
* Steele Named 2010 USA Decathlon Coach
* Deutsche Zehnkämpfer gewinnen Thorpe Cup (in இடாய்ச்சு மொழி)
சூஃபி மெளலவியின் சில்லா-நாசினி
**சில்லா-நாசினி** (ஆங்கிலம்: Chilla-nashini, பாரசீக மொழி: چله نشینی‎) என்பது தன்னை அறிவதற்கான மதம் சார்ந்த ஒரு சுய பரிசோதனை ஆகும். இது இந்திய மரபிலும் பாரசீக மரபிலும் கடைபிடிக்கப்படுகிறது. தியானத்தின் மூலம் மனதை ஒரு நிலைப்படுத்தி, நாற்பது நாட்கள் உணவு உட்கொள்ளாமல் அமைதியாக இருப்பதாகும். "சில்லா" எனும் வார்த்தை பாரசீக மொழியைச் சார்ந்தது, இதற்கு நாற்பது என்று பொருள். "நாசினி" என்பது இதை மேற்கொள்ளும் நபரைக் குறிப்பதாகும். இதைக் கைக்கொள்பவர்கள் முழுமையாக இதை முடிக்காவிட்டால் அவர்களுக்கு மரணமோ மனநிலைப் பிறழ்வோ ஏற்படும் என்பது (மூட)நம்பிக்கையாகும்.
இதனால் அடையும் இறுதி நிலையானது இதைக் கைள்கொள்பவரைப் பொருத்தும் கைக்கொள்ளும் முறையையும் பொருத்தது.

வேதாந்தங்களிலும் சூஃபி மரபிலும்
-------------------------------

"சில்லா-நாசினி" மிகக் கடுமையான வழியாகும். இதை மேற்கொள்பவர்கள் தனது கையால் தரையில் ஓரு வட்டம் வரைந்து அதனுள் நாற்பது நாட்கள் உணவு அருந்தாமலும் உறக்கமின்றியும் இருக்க வேண்டும். எந்தச் சூழலிலும் வட்டத்தைவிட்டு வெளியேறக்கூடாது. இது சூஃபி மரபிலும் வேதாந்த மரபிலும் கூறப்பட்டுள்ளது.

இசையின் மூலம்
-------------

"சில்லா-நாசினி" இசை கலைஞர்களாலும் பயிற்சி செய்யப்படுகிறது. மூடிய அறைக்குள் நாற்பது நாட்கள் தனது இசைக்கருவியை மீட்டியபடி அமர்ந்திருப்பர். இந்த நாற்பது நாட்களும் வெளியுலகுக்கு தொடர்பின்றி, மிகக் குறைந்த அளவு உணவை மட்டுமே அருந்துவர். இந்நாட்களில் தூங்கிவிழாமல் இருப்பதற்காக தனது முடியை சுவருடன் அல்லது கூரையுடன் கட்டி வைத்திருப்பர். இப்பயிற்சி மிக உயர்ந்த திறனுடைய இசைக் கலைஞர்களால் மட்டுமே மேற்கொள்ளப்படுகிறது. எல்லோராலும் இதைச் செய்வது இயலாது. சாதாரணப் பயிற்சியின் மூலமும் "சில்லா-நாசினி"யை மேற்கொள்ள முடியாது. இப்பயிற்சி அனைத்து இசைக் கலைஞர்களாலும் ஒரே மாதிரி செய்யப்படுவது இல்லை.

வரலாற்றில்
----------

பதினான்காம் நூற்றாண்டின் சுயவரலாற்று நூற்களில் "சில்லா-நாசினி"யை மேற்கொண்டவர்கள் பற்றிய குறிப்புகள் காணப்படுகின்றன.

மேற்கோள்கள்
-----------

1. ↑  *Meher Prabhu*, Bhau Kalchuri, Manifestation Inc. 1986, VOL I, p.129
2. ↑  *The Nothing and the Everything*, Bhau Kalchuri, p.78
3. ↑  Teachings of Hafiz: Translated by Gertrude Lowthian Bell
4. ↑  Hafiz حافظ Biography
5. ↑  Iran Chamber Society
மைக்கா ஏடுகள்
**அபிரகம்** (*Mica*) என்பது ஒருவகை கனிமம் ஆகும். இதை **மைக்கா** என்றும் **காக்காய்ப் பொன்** என்றும் அழைப்பார்கள். இது மினுமினுப்பாக இருக்கும். மண்ணுக்கடியிலிருந்து இது தோண்டி எடுக்கப்படுகிறது. இது ஒரு அலுமினியம் சிலிக்கேட்டு எனப்படும் சேர்மமாகும். உலகில் மைக்கா அதிக அளவில் கிடைக்குமிடங்களில் இந்தியாவும் ஒன்றாகும். பீகார் மாநிலத்தில் ஹசாரிபாக் என்னும் இடத்திலும் ஆந்திராவில் நெல்லூரிலும் அதிக அளவு மைக்கா படிகங்கள் காணப்படுகின்றன. அபிரகம் சிலவகைக் கற்களில் ஒன்றின் மீது ஒன்றாகப் பல அடுக்குகளாய்ப் படிந்திருக்கும். இவற்றை எளிதாகத் தகடுகளாகப் பிரித்தெடுக்க முடியும். தமிழ் நாட்டிலும் இது கிடைக்கிறது.

இதில் பல வகைகள் உண்டு. பல நிறங்களிலும் கிடைக்கின்றன. இதில் வெண்மை, கருமை, மஞ்சள், பச்சை, பழுப்பு என பல வண்ணங்கள் உண்டு, நிறத்திற்கும் தரத்திற்கும் தன்மைக்கேற்ப இவற்றிற்கு வெவ்வேறு பெயர்கள் உண்டு. ஒருவகை அபிரகம் கண்ணாடி போன்று வெண்மையாக இருக்கும். ஒளியை ஊடுருவவிடும். இதைக் கண்ணாடிக்குப் பதிலாகப் பயன்படுத்துவர். இதை ‘மஸ்கோபைட்டு’ என்று அழைப்பர். மற்றொரு வகை ஒளியைப் புகவிடாது. இது வெப்பிடோமைன் என்று அழைக்கப்படுகிறது. அபிரகம் சிக்கலான வேதியியல் பண்புடைய கனிமமாகும்.

இதை வெப்பம் தாக்குவதில்லை. இதனால் வெப்பம் மிகுதியாக இருக்கக்கூடிய தொழிற் சாலைப் பகுதிகளில் உள்ள கதவுகள், சன்னல்கள் அபிரகம் கொண்டு தயாரிக்கப்படுகின்றன. இது எளிதில் உடைவதில்லை.

அபிரகம் மின்சாரத்தைக் கடத்துவதில்லை. எனவே மின்சாதனப் பொருட்கள் செய்யப்பயன்படுகிறது. ஒளிபுகும் தன்மையும் வெப்பத்தைத் தாங்கும் தன்மையும் உள்ளதால் அடுப்புகளிலும் விளக்குகளிலும் அபிரகம் பயன்படுத்தப்படுகிறது. அலங்காரப் பொருள்களில் மினுமினுப்புக்காக மேல் பூச்சாக அபிரகம் பூசப்படுகிறது.

மினுமினுப்பான வர்ணங்கள் செய்யவும் பளப்பளப்பான காகிதங்கள் தயாரிக்கவும் அபிரகம் பயன்படுத்தப்படுகிறது. தாவரங்கள் நன்கு வளரத் தேவையான பொட்டாசியச் சத்து இதில் உள்ளதால் இரசாயன உரத் தயாரிப்பிலும் இது பயன்படுத்தப்படுகிறது.

குறிப்புகள்
-----------

1. ↑  இளையர் அறிவியல் களஞ்சியம், மணவை முஸ்தபா, 1995, பக்கம் 22
**தோற்றுவாய்-புறப்பரப்பும் விழுக்காட்டில் ஆழ கதிர்ஏற்பளவும்** (*SSD & PDD*) என்பது கதிர் ஏற்பளவின்
விழுக்காடு, எவ்வாறு தோற்றுவாய் -புறப்பரப்புடன் மாறுகிறது என்பதனை விளக்குகிறது.

* F செ.மீ. தோற்றுவாய் புறப்பரப்பில் (SSD-Source Surface Distance) யில் கதிர்கள் விழுகின்றன என்போம்.
* d செ.மீ. ஆழத்தில் இருக்கும் ஒரு புள்ளியில் (P) கதிர் ஏற்பளவு Dp என்றும் எடுத்துக் கொள்வோம். (எளிமை கருதி முதன்மைக் கதிர்வீச்சு மட்டும் கருத்தில் கொள்ளப்படுகிறது.)
* P என்கிற புள்ளியில் கதிர் வீச்சளவு Ep. எதிர் இருமடி விதிப்படியும், படிக்குறி-மடக்கை விதிப்படியும் கதிர்களின் செறிவு குறைகிறது.

எனவே P புள்ளியில் கதிர்வீச்சளவு:

**பாகுபடுத்தல் தோல்வி (தொடரமைப்புத் தவறு): {\displaystyle E\_p = \frac {k}{(F+d)^2} \times e^{-μd} \,}**
 .......(1)
இங்கு μ என்பது கொடுக்கப்பட்டுள்ள கதிர்களுக்கு நேர்கோட்டில் செறிவுகுறைவு குணகம்.
இதேபோல் 0 என்கிற திட்டப்புள்ளியில் கதிர்வீச்சளவு E0:

{\displaystyle E\_{0}={\frac {k}{F^{2}}}\,}.........(2)
இந்த இரு சமன்பாட்டிலிலிருந்தும் ஆழவிழுக்காட்டில் கதிர்வீச்சின் அளவு:

{\displaystyle D\_{p}={\frac {E\_{p}}{E\_{0}}}\times 100\,}
**பாகுபடுத்தல் தோல்வி (தொடரமைப்புத் தவறு): {\displaystyle = \frac {F^2}{(F+d)^2} \times e^{-μd}\,}**

இப்போது எந்த ஒரு குறிப்பிட்ட ஆழத்திற்கும் (d), F இன் மதிப்புக் கூடும்போது

F2/( F+d)2 இன் மதிப்பும் கூடும். எனவே PDD மதிப்புக் கூடுகிறது.
எடுத்துக்காட்டு:

இப்போது d யினை 10 செ.மீ. என்போம். இப்போது இந்த ஆழத்திற்கும் F = 40 மற்றும் 50 செ.மீ க்கு (SSDக்கு), F2/(F+d)2 இன் மதிப்புக் காண்போம்.

F = 40 எனில்,

F2/(F+d)2 = 402/(40+10)2 =0.64
F = 50 எனில்,

F2/(F+d)2 = 502/(50+10)2 =0.70.
e-μd இரண்டிலும் பொது. இதிலிருந்து SSD கூடும்போது PDD கூடுவது தெளிவாகிறது.

ஆதாரம்
------

* பி.எ ஆர்.சி கையேடு.

.
**அக்கினிமித்திரன்** (Agnimitra) (சமக்கிருதம்: अग्निमित्रः) (ஆட்சிக் காலம் கி மு 149 - 141), மௌரியப் பேரரசை வீழ்த்திய புஷ்யமித்திர சுங்கன் நிறுவிய சுங்கப் பேரரசின் இரண்டாம் மன்னர் ஆவார். அக்கினிமித்திரன் கி மு 149-இல் சுங்கப் பேரரசின் மன்னரானார். வாயு புராணம் மற்றும் பிரம்மாண்ட புராணங்கள் அக்கினிமித்திரன் எட்டு ஆண்டுகள் ஆட்சி புரிந்தான் எனக் கூறுகிறது.

வாரிசுகள்
---------

கி மு 141-இல் அக்னிமித்திரனின் ஆட்சி முடிவுற்ற போது, அக்கினிமித்திரனின் மகன் வசுச்செயஸ்தா என்பவர் ஆட்சிக்கு வந்ததாக மச்ச புராணமும், சுச்ஜெயஸ்தா என்பவர் ஆட்சிக்கு வந்ததாக வாயு புராணம், பிரம்மாண்ட புராணம், விஷ்ணு புராணம் மற்றும் பாகவத புராணங்கள் குறிப்பிடுகிறது

|
|  |
| முன்னர்**புஷ்யமித்திர சுங்கன்** | **சுங்கப் பேரரசு**கி மு 149–141 | பின்னர்**வசுச்செயஸ்தா** |

மேலும் படிக்க
-------------

* *Indigenous States of Northern India (Circa 200 BC to 320 AD)* by Bela Lahiri, University of Calcutta,1974.

மேற்கோள்கள்
-----------

1. 1 2  Lahiri, Bela (1974). *Indigenous States of Northern India (Circa 200 B.C. to 320 A.D.)* Calcutta: University of Calcutta, pp.47-50

வெளி இணைப்புகள்
---------------

* List of rulers of Magadha on Bruce Gordon's \*"Regnal Chronologies பரணிடப்பட்டது 2007-11-14 at the வந்தவழி இயந்திரம்".
**அக்கீம் அப்துல் அமீது** *(Hakim Abdul Hameed)* கிரேக்க-அராபிய வைத்திய முறையான யூனானி மருத்துவ முறையில் சிகிச்சையளித்த இந்திய மருத்துவராவார். இவரது காலம் 1908 முதல் 1999 வரையுள்ள ஆண்டுகளாகும். இயாமியா அம்தார்து என்ற உயர்கல்வி நிறுவனத்தை நிறுவி அதிபராகவும் அமீது பணியாற்றினார். அலிகார் முசுலீம் பல்கலைக்கழகத்தின் அதிபராகவும் பணிபுரிந்துள்ளார். மேலும் இவர் அம்தார்து ஆய்வகங்களின் நிறுவனராகவும் தலைமை அறங்காவலராகவும் இருந்தார். இவரது சேவைகளைப் பாராட்டிய இந்திய அரசாங்கம் 1965 ஆம் ஆண்டு நான்காவது உயரிய குடிமை விருதான பத்மசிறீ விருதையும் 1992 ஆம் ஆண்டு மூன்றாவது உயரிய குடிமை விருதான பத்மபூசண் விருதையும் வழங்கி சிறப்பித்தது.

தொழில்
------

அக்கீம் அப்துல் அமீது 1993 ஆம் ஆண்டு புதுதில்லியிலுள்ள சங்கம் விகாரில் அம்தார்து பொதுப் பள்ளிக்கூடத்தை நிறுவினார்.

மேற்கோள்கள்
-----------

1. 1 2  "Aligarh Movement". Aligarh Movement. 2015. 5 May 2015 அன்று பார்க்கப்பட்டது.
2. ↑  "Hamdard". Hamdard. 2015. 14 ஏப்ரல் 2015 அன்று மூலம் பரணிடப்பட்டது. 5 மே 2015 அன்று பார்க்கப்பட்டது.
3. ↑  "Padma Shri" (PDF). Padma Shri. 2015. 15 நவம்பர் 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
4. ↑  "Two Circles". Two Circles. 2015. 5 May 2015 அன்று பார்க்கப்பட்டது.
5. ↑  S. P. Agrawal (1993). *Development Digression Diary Of India*. Concept Publishing Company. பன்னாட்டுத் தரப்புத்தக எண்:9788170223054.. பார்த்த நாள்: 5 May 2015.
**தாயங்கண்ணியார்** சங்ககாலப் புலவர்களில் ஒருவர். புலவர் தாயங்கண்ணனாரின் மனைவி இவர். தாயங்கண்ணியாரின் பாடல் ஒன்றே ஒன்று மட்டும் உள்ளது. அது புறநானூறு 250 எண் கொண்ட பாடல்.

புறநானூறு 250 சொல்லும் செய்தி
-----------------------------

* தாபத நிலை

கணவன் இறந்த பின் அவனது மனைவியும், மக்களும் அவனை எண்ணி நோனபிருத்தலை இந்தப் பாடல் கூறுகிறது.

* 'காதலன் இழந்த தாபத நிலை'

தொல்காப்பியம் இதனை இவ்வாறு குறிப்பிடுகிறது (1025)

இரவலர் ஒருவர் வழக்கம் போல் வள்ளலின் வீட்டுக்குச் செல்கிறார். அவனது வீடு இரவலர்களின் கண்ணீரைத் தடுத்து நிறுத்திய வாயிலைக் கொண்டது. இப்போது அங்கு அவன் இல்லை.

அவன் மனைவி கூந்தல் கொய்யப்பட்ட நிலையில் இருக்கிறாள். அவளது கைகளில் வளையல்கள் கழற்றி எறியப்பட்டுவிட்டன. அல்லி இலையில் சோற்றைப் போட்டுக் கணவனுக்குப் படையல் செய்துவிட்டுச் சாப்பிடுகிறாள்.

அவனது புதல்வர்கள் முனிவர் போன்ற தலையுடன் காணப்படுகின்றனர். தாய் நோன்பு இருப்பதால் அவர்களுக்குப் போதிய பால் இல்லை. வானம் சென்ற அவர்களது தந்தைக்குப் படைத்த 'வான்சோறு'தான் அவர்களுக்கு உணவு. அவர்களில் ஒருவன் வான்சோறு வேண்டாம் தீம்பால் வேண்டும் என அடம் பிடிக்கிறான்.

இதுதான் அந்த வீட்டு வாயிலின் இன்றைய நிலைமை.

### தாயங்கண்ணனார் பாடலோடு ஒப்பீடு

தாயங்கண்ணனார் சோழப் பெருவேந்தன் குளமுற்றத்துத் துஞ்சிய கிள்ளி வளவன் வாழ்ந்த காலத்தில் அவனைப் பாடிப் பரிசில் பெற்று மீளும் செய்தியைப் பாடியுள்ளார். - புறம் 397

* காடு வாழ்த்து - புறம் 356

கணவனின் உடலைச் சுட்டெரித்த தீயின் சூடு எலும்பில் இருக்கும்போது மனைவி அழுது தன் கண்ணீரால் அந்த எலும்பின் சூட்டைத் தணிப்பாளாம். இப்படிச் சுடுகாட்டைப் பாடியதால் இது காடு வாழ்த்து ஆயிற்று.
**Page Module:Hatnote/styles.css has no content.**

இந்தக் கட்டுரை அக்கினி நட்சத்திரம் என்ற உச்ச வெயில் காலம் பற்றியது.  அக்னி நட்சத்திரம் என்ற பெயரில் வெளியான திரைப்படம் பற்றி அறிய, அக்னி நட்சத்திரம் (திரைப்படம்) என்பதைப் பாருங்கள்.
கோடை காலத்தில் வெயில் மிகக் கடுமையாக இருக்கும் காலம் **அக்கினி நட்சத்திரம்**, **அக்கினி நாள்** அல்லது **கத்தரி வெயில்** (About this soundஒலிப்பு (உதவி·தகவல்)) என்று அழைக்கப்படும். இது ஒவ்வோர் ஆண்டும் தமிழ்ப் பஞ்சாங்கப்படி ஞாயிறு (சூரியன்) பரணி விண்மீன் மூன்றாம் பாதத்தில் தொடங்கி கிருத்திகை மீன் முழுவதும் வலம்வரும் காலகட்டமாகும். சூரியன் மேட இராசியில் உலவும் உச்ச வெயில் காலம் அக்னி நட்சத்திரம் எனப்படும். அருச்சுனன் காண்டாவனம் எனும் இந்திரனின் வனத்தை எரித்த காலம் எனக் கூறப்படுகின்றது. அக்னி நட்சத்திர தோசம் என்று ஒரு தோசமும் ஜோசியத்தில் உள்ளதாக கூறப்படுகிறது.

தாக்கம்
-------

இக் காலத்தில் பல முதியவர்கள் வெயிலின் கொடுமையால் (Heat Stroke) இறப்பதுண்டு. ஊர்ப்புறத்தில் இக்காலத்தில் கோழி முட்டைகளை அடை கூட்டினால் அவை அதிக வெப்பத்தால் கூமுட்டையாகி விடுமென்ற நம்பிக்கையிருப்பதால் கத்தரி வெயில் முடிந்த பின்னரே கோழிகளை அடைகாக்க அனுமதிப்பர்.

வழிபாடு
-------

அக்னி நட்சத்திரத்தின் போது, திருவண்ணாமலையில் உள்ள அருணாச்சலீஸ்வரருக்கு தாராபிஷேகம் செய்யப்படுவது வழக்கமாக உள்ளது.

குறிப்புகளும் மேற்கோள்களும்
---------------------------

1. ↑  "அக்னி நட்சத்திரம் மே 4ம் தேதி துவக்கம்". சூன் 8, 2014 அன்று பார்க்கப்பட்டது.
2. ↑  "அக்னி நட்சத்திரம் தோஷ காலமா?". சூன் 8, 2014 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "அக்னி நட்சத்திரம் தொடக்கம்: ஸ்ரீஅருணாசலேஸ்வரருக்கு இன்று முதல் தாராபிஷேகம்". சூன் 8, 2014 அன்று பார்க்கப்பட்டது.

வெளி இணைப்புகள்
---------------

* அக்னி நட்சத்திரம் குறித்த செய்திகள்
**மலாய்** (*Malai* , இந்தி: मलाई, உருது: ملائی) என்பது ஒரு வகை உறைந்த பாலேடு ஆகும். இது இந்திய துணைக் கண்டத்தின் உணவு வகைகளில் இனிப்புகளைச் செய்ய பயன்படுத்தப்படுகிறது. இது பசு அல்லது எருமையின் முழுப் பாலை சுமார் 80  °C (180 °F) வரை சூடாக்கி பின்னர் சுமார் ஒரு மணி நேரம் கழித்து குளிரவைத்து தயாரிக்கப்படுகிறது. குளிர வைக்கும்போது பாலில் உள்ள கொழுப்பு மற்றும் உறைந்த புரதங்களின் தடிமனான மஞ்சள் நிற அடுக்காக அதன் மேற்பரப்பில் உருவாகிறது. இது பின்னர் அகற்றப்படுகிறது.

கொழுப்பை அகற்றவே சுடவைத்து, குளிரவைக்கும் செயல்முறை செய்யப்படுகிறது. மலாயில் சுமார் 55% வெண்ணைய் தான் உள்ளது. பசுவின் பாலைவிட எருமையின் பாலில் அதிக கொழுப்புச் சத்து இருப்பதால், அது மலாய் உற்பத்தி செய்ய சிறந்ததாக கருதப்படுகிறது. சிறப்பான முறையில் மலாய் தயாரிக்க, 5 முதல் 12% வரை கொழுப்பு உள்ளடக்கம் கொண்ட எருமை பால் கொதிக்கவைக்கப்பட்டு பின்னர் 4  °C (39 °F) வரும்வரை ஆறவைக்கப்படுகிறது. அதேபோல, 3 முதல் 5% வரையிலான கொழுப்புள்ள பசும்பாலைக் கொதிக்கவைத்து பின்னர் ஆறவைத்து மலாய் தயாரிக்கப்படுகிறது.

பயன்பாடுகள்
-----------

சென்னா மற்றும் பன்னீர் கலவைக்குள் உறிக்கிடக்கும் ரசமலாய் உருண்டைகள்
மலாய் கோஃப்தா உருண்டைகள் மற்றும் மலாய் பேடா , ரசமலாய் மற்றும் மலாய் குல்பி போன்ற பல்வேறு வடஇந்திய இனிப்பு உணவுகளைத் தயாரிக்க மலாய் ஒரு முக்கிய மூலப்பொருளாக உள்ளது. வறுத்த கோஃப்தா உருண்டைகள் உருளைக்கிழங்கு மற்றும் பன்னீர்  கொண்டு தயாரிக்கப்படுகின்றன. அதில் காய்கறிகள் சேர்க்கப்படும் போது சுவை இன்னும் அதிகமாகிறது. இதற்கு ஒரு உதாரணம், பச்சை பட்டாணியை முக்கிய பொருளாக வைத்து செய்யப்படும் மேத்தி மாதர் மலாய் ஆகும்.

மேற்கோள்கள்
-----------

1. ↑  Gupta, Mamta. "Butter Making at Home". 16 May 2012 அன்று பார்க்கப்பட்டது.
2. 1 2  "Cream Glossary - Recipes with Cream - Tarladalal.com". *www.tarladalal.com*.
3. ↑  "malai kofta recipe, how to make malai kofta recipe - malai kofta curry recipe". 4 May 2013.
1960களில் அமெரிக்க டைட்டன் 2 வகை ஐசிபிஎம் அமெரிக்காவில் சோதனை செய்யப்படுகிறது
**கண்டம் விட்டு கண்டம் பாயும் ஏவுகணை** (**intercontinental ballistic missile** -**ICBM**) பொதுவாக 5,000 கிலோமீட்டர்களுக்கும் மேலாக பறக்கும் திறன் கொண்ட நெடுவீச்சு ஏவுகணையாகும். இவை பொதுவாக அணு ஆயுதங்களை சுமந்து செல்லுமாறு வடிவமைக்கப்படும். இவை எறிகணை (ballistics missile) வகையைச் சார்ந்தவை. இவை ஆங்கில முன்னெழுத்துளால் ஐசிபிஎம் என்றும் பரவலாக அறியப்படுகின்றன.

ஆரம்ப காலகட்டத்தில் கண்டம் விட்டு கண்டம் பாயும் ஏவுகணைகளின் தாக்குதலின் துல்லியத்தன்மை மிகக் குறைவாக இருந்தது, ஆகையால் பெரிய இலக்குகளை, எ-டு: நகரங்கள், தாக்கவே இவை பயன்படுத்தப்பட்டன. தற்காலத்தில் இவற்றின் துல்லியத்தன்மை ஒரு சில மீட்டர்கள் வரை மேம்பட்டுள்ளது. நீர்மூழ்கிகளிலிருந்து ஏவப்படும் கண்டம் விட்டு கண்டம் பாயும் ஏவுகணைகளும் அதிகளவில் வடிவமைக்கப்பட்டுள்ளன.

இவ்வகை ஏவுகணைகள் மற்றவகை ஏவுகணைகளை விட அதிக தூரம் சென்று தாக்குபவையாகவும் அதிக வெடிபொருள் தாங்கிச்செல்பவையாகவும் உள்ளன. மற்ற ஏவுகணைகள்: இடைப்பட்ட தூரம் பாயும் ஏவுகணைகள் (Intermediate-range ballistic missiles - IRBMs), நடுத்தர தூரம் பாயும் ஏவுகணைகள் (Medium-range ballistic missiles - MRBMs), குறுகிய தூர ஏவுகணைகள் (Short-range ballistic missiles - SRBMs). மேற்கண்டபடி ஏவுகணைகளை, கண்டம் விட்டு கண்டம் பாயும், இடைப்பட்ட-வீச்சு, நடுத்தர-வீச்சு, குறுகிய-வீச்சு ஏவுகணைகளாக வகைப்படுத்துவதற்கு எந்தவொரு குறிப்பிட்ட அளவுகோலும் இல்லை. மேலும், கண்டம் விட்டு கண்டம் பாயும் ஏவுகணைகள் அணு ஆயுதம் சுமந்து செல்லும் ஏவுகணைகளாகவே பாவிக்கப்படுகின்றன, எனினும் வழமையான வெடிபொருட்களை சுமந்து செல்லும் வகையிலும் சில வடிவமைப்புகள் உள்ளன.

அமெரிக்க மைனூட்மேன் 3 எறிகண சோதனை

பறத்தல் நிலைகள்
---------------

கண்டம் விட்டு கண்டம் பாயும் ஏவுகணைகளின் பறத்தலை பின்வருமாறு பிரிக்கலாம். அவை:

* உந்துநிலை: 3லிருந்து 5 நிமிடங்கள் நீடிக்கும் (திரவ எரிபொருளைப் பயன்படுத்தும் கணைகளைவிட திட எரிபொருள் பயன்படுத்தும் கணைகளின் உந்துநிலை நேரம் குறைவாக இருக்கும்.). இந்த நிலை முடியும் போது, ஆரம்பத்தில் பறப்பதற்கு முடிவுசெய்யப்பட்ட பாதையைப் பொறுத்து, 150 லிருந்து 400 கிமீ வரையான உயரத்தில் இருக்கும். எரிதல் முடியும் வேகம் 7 கிமீ/வி ஆக இருக்கும், இது ஏறக்குறைய தாழ்-புவி சுற்றுப்பாதை வேகமாகும்.
* இடைநிலைப் பறத்தல்: ஏறக்குறைய 25 நிமிடங்கள் - நீள்வட்டப் பாதையில் துணை-சுற்றுப்பாதை விண்வெளிப் பறத்தல்.
* மீள்நுழைவு (பொதுவாக 100 கிமீ உயரத்தில் ஆரம்பிக்கிறது): 2 நிமிடங்கள் நீடிக்கும் - நவீன ஏவுகணைகளின் தாக்கு வேகம் பொதுவாக 4 கிமீ/வி ஆகும். முற்காலத்தில் தாக்கு வேகம் 1 கிமீ/வி ஆகவிருந்தது.

நவீன ஏவுகணைகள்
--------------

நவீன கண்டம் விட்டு கண்டம் பாயும் ஏவுகணைகள் தனித்த பல மீள்நுழைவுத் தாக்கு வாகனங்களைக் கொண்டுள்ளன - ஒவ்வொன்றும் தனித்தனி அணு ஆயுதத்தை சுமந்து செல்லும் வல்லமை கொண்டது.

தற்காலத்தில் கண்டம் விட்டு கண்டம் பாயும் ஏவுகணைகள் பல்வேறு ஏவு-வசதிகளிலிருந்து ஏவப்படுகின்றன. அவை:

* ஏவுகணை ஏவும் அமைப்புகள்
* நீர்மூழ்கிகள்
* பெரிய ஏவுகணைதாங்கு தானுந்துகள்
* தொடர்வண்டிகள்

கடைசி மூன்று விதங்களிலும் ஏவுகணைகளை வெவ்வேறு இடங்களிலிருந்து ஏவும் வசதி உடையவையாக இருப்பதால், அவற்றை கண்டுபிடித்து அழிப்பது கடினமாகும்.

மேலும் பார்க்க
--------------

* அணு ஆயுதம்
* கண்டம் விட்டு கண்டம் பாயும் ஏவுகணைகளின் பட்டியல்
* நீர்மூழ்கிகள்

வெளியிணைப்புகள்
---------------

* Intercontinental Ballistic and Cruise Missiles
* "A Tale of Two Airplanes" by Kingdon R. "King" Hawes, Lt Col, USAF (Ret.)
**உ** 2014 பெப்ரவரியில் வெளிவந்த திகில் திரைப்படமாகும். இதை ஆசிக் இயக்கியுள்ளார். வருண், தம்பி ராமையா, நேகா போன்றோர் நடித்துள்ளனர்.

இத்திரைப்படத்தில் தம்பி ராமையா முதல் முறையாக முக்கிய கதாப்பாத்திரமாக நடித்துள்ளார். மற்றும் வருண், மதன், சிமைல் செல்வா, காளி வெங்கட் ஆகியோரும் நடித்துள்ளனர். இத்திரைப்படத்திற்கு அபிஜித் ராமசுவாமி இசையமைத்துள்ளார். இத்திரைப்படம் பெப்ரவரி 7, 2014 அன்று வெளியானது.

கதைச்சுருக்கம்
--------------

திரைப்படத்துறையில் இயக்குநராக வேண்டும் என்று பல ஆண்டுகளாக முயற்சி செய்து வருகிறார் தம்பி ராமையா. ஒருநாள் இவர் திரைப்பட தயாரிப்பாளரான பயில்வான் ரங்கநாதனிடம் கதை சொல்கிறார். அங்கு அவரிடம் கதையின் கருவை மட்டும் சொல்கிறார். இதை ஏற்றுக்கொண்ட பயில்வான் ரங்கநாதன், கதையின் விரிவாக்கத்தைத் தயார் செய்யும்படி சொல்கிறார்.

கதையின் விரிவாக்கத்தை உருவாக்க தனக்கு உதவியாளர்கள் வேண்டும் என்று எண்ணுகிறார் தம்பி ராமையா. இதனால் இவருடன் அறையில் தங்கியிருக்கும் நண்பர்களை உதவியாளராக பணி புரிய அழைக்கிறார். அவர்கள் *உனக்கே ஒன்றும் தெரியாது. உன்னிடம் நாங்கள் பணிபுரிவதா* என்று இவரை கேலி கிண்டல் செய்கிறார்கள். இதனால் கோபம் அடையும் தம்பி ராமையா ஒருநாள் நான் படம் எடுத்து காண்பிக்கிறேன் என்று போதையில் அவர்களிடம் சவால் விட்டுச் செல்கிறார்.

தனியாகச் செல்லும் இவர் போதையில் வழியிலே விழுந்து விடுகிறார். அந்த வழியாக வரும் காவலர்கள் சந்தேகத்தின் பெயரில் இவரை காவல் நிலையத்துக்கு அழைத்துச் சென்று விடுகிறார்கள். அங்கு தம்பி ராமையா, திரைப்படத்தில் சாதிக்க வேண்டும் என்று துடித்துக் கொண்டிருக்கும் நான்கு இளைஞர்களைச் சந்திக்கிறார். இவர்களைத் தனக்கு உதவியாளர்களாகச் சேரும்படி அழைக்கிறார். இவர்களும் மறுப்பு தெரிவிக்காமல் பணிபுரிய சம்மதிக்கிறார்கள்.

நான்கு இளைஞர்கள் உதவியோடு தம்பி ராமையா கதையின் விரிவாக்கத்தை உருவாக்க முயற்சி செய்கிறார். இதற்கிடையில் இவர் சவால் விட்டுச் சென்ற இவரது நண்பர்கள், இவர் இயக்குநர் ஆகிவிடக் கூடாது என்று தம்பி ராமையா உருவாக்கும் படத்தைத் தடுக்க பல்வேறு முயற்சிகளை செய்கிறார்கள்.

இவர்கள் செய்யும் தடைகளைத் தாண்டி படத்தை இயக்கினாரா? அந்தப்படம் வெற்றியடைந்ததா? என்பதை இயக்குநர் சுவையாக சொல்லியுள்ளார்.

நடிப்பு
-------

* தம்பி ராமையா - கணேஷ்
* வருண்
* மதன்
* சிமைல் செல்வா
* நேஹா
* சத்ய சாய்
* ராஜ்கமல்
* சௌந்தரராஜ்
* காளி வெங்கட்
* ராஜசிவா
* தீப்ஸ்
* மதுமிதா
* "சூப்பர் சிங்கர்" ஆஜித்
* ரிஷிகாந்த்

மேற்கோள்கள்
-----------

1. ↑
2. ↑  "Thambi Ramaiah in 'Vu', Vu, Thambi Ramaiah". Behindwoods.com. 2012-12-28. 2013-09-01 அன்று பார்க்கப்பட்டது.
பொருளியலில் **நிகழ்நேர பெருந்திரள் தீர்வு** (*Real Time Gross Settlement* - RTGS) என்பது ஒரு வங்கியில் இருந்து இன்னொரு வங்கிக்கு, "நிகழ்நேரத்தில்" பணத்தை இடமாற்றம் செய்யும் முறை. இங்கே நிகழ்நேரம் என்பது, பணம் அனுப்பும் வங்கி, பணம் பெறும் வங்கி ஆகிய இவற்றிடையே நிகழும் நடவடிக்கை, "காத்திருக்கும்" நேரம், ஏதும் இல்லாமல் "நிகழ் நேரத்திலேயே" நடப்பதாக கொள்ளப்படுகின்றது. "மொத்த பணமதிப்புத் தீர்வு" (gross settlement) என்பது ஒன்றுக்கு ஒன்று என்ற வகையில் தீர்க்கப்படுவது; ஒருவருக்கு வரவு அல்லது பற்று இரண்டையும் கணித்து நிகரத்தொகை தீர்க்கப்படுவதன்று. இந்த நடவடிக்கை, உறுதிசெய்யப்பெற்ற, மீள்விக்க இயலாத, முடிவான தீர்வு. இது ஒரே நேரத்தின் அடிப்படையில் நடவடிக்கைளை உடனுக்குடன் கணினி வழித் தீர்வு செய்யும் முறை ஆகும். இது வங்கி வணிக நடவடிக்கைகளைத் தீர்க்க பயன்படுகிறது.

நடவடிக்கை
---------

இதில் நிகழும் கணினி வழியதான பணம் செலுத்தல்-பெறுதல் முறையை ஒரு நாட்டின் நடுவண் (அரசு) வங்கி பராமரிக்கும். நேரடியாக பணத்தாள்கள் போன்ற பருப்பொருள் பண மாற்றம் ஏதும் நிகழ்வதில்லை. ஒரு வங்கி (வங்கி-1) இன்னொரு வங்கிக்கு (வங்கி-2) 1000 பண அலகு (டாலர், உருபாய் போன்றவை) பணம் செலுத்துகின்றது என்றால், நடுவண் வங்கியானது வங்கி-1 இன் கணக்கில் 1000 பண அலகை கழிப்பதும், வங்கி-2 இல் 1000 பண அலகைக் கூட்டுவதும் செய்யும்.

இந்த நிகழ்நேரத் தீர்வுமுறை (RTGS system) அதிக மதிப்புள்ள பண மாற்றங்களை, குறைந்த எண்ணிக்கையிலான நடவடிக்கைகளாகச் செய்வர். இதனால் ஒரு பண-நிதி நிறுவனத்தின் பண நடவடிக்கை பற்றிய தெளிவான கணக்குவழக்கை அறிய உதவுகின்றது. 

இம்முறையானது, ஒவ்வொரு நாளின் இறுதியிலும், பண நிறுவனங்களுக்கு இடையே நடைபெறும் கொடுக்கல் வாங்கல்களைத் (செலுத்தல்-பெறுதல்களைத்) தொகுத்துத்தரும் இதித் தீர்வு முறைக்கு (BACS)மற்றொரு மாற்று முறையாக கருதப்படுகின்றது.

சில நாடுகளின் நிகழ்நேர பெருந்திரள் பணத்தீர்வு முறை
--------------------------------------------------

* ஆங்கொங் - Clearing House Automated Transfer System‎ (CHATS)
* ஆத்திரேலியா - RITS (Reserve Bank Information and Transfer System)
* இந்தியா- RTGS
* உருசியா- BESP system (Banking Electronic Speed Payment System)
* ஐக்கிய அமெரிக்கா United States - Fedwire
* ஐக்கிய இராச்சியம்- CHAPS (Clearing House Automated Payment System)
* கனடா- LVTS (Large Value Transfer System) (இது இம்முறைக்கு ஈடான முறை. தீர்வு மாலையில் நிகழ்கின்றது)
* சவுதி அரேபியா - (Saudi Arabian Riyal Interbank Express) SARIE
* சிங்கப்பூர் - MEPS+ (MAS Electronic Payment System Plus)
* சிலி - LBTR/CAS (Spanish: Liquidación Bruta en Tiempo Real)
* சீனா - China National Advanced Payment System ("CNAPS") (இது "Super Online Banking System" என்றும் அழைக்கப்படுகின்றது)
* சுவிட்சர்லாந்து - SIC (Swiss Interbank Clearing) [9]
* செக் குடியரசுCzech Republic - CERTIS (Czech Express Real Time Interbank Gross Settlement System)
* தென் ஆப்பிரிக்கா- SAMOS (The South African Multiple Option Settlement)
* பிரேசில் - STR (Sistema de Transferência de Reservas)
* பெரு- LBTR (Spanish: Liquidación Bruta en Tiempo Real)
* மலேசியாMalaysia - RENTAS (Real Time Electronic Transfer of Funds and Securities)

உசாத்துணை
---------

1. ↑  Committee on Payment and Settlement Systems of the central banks of the Group of Ten countries (March 1997). *Real-Time Gross Settlement Systems*. Bank for International Settlements. p. 14. Archived from the original on 2010-10-20. .
Airport in புட்டபர்த்திவார்ப்புரு:SHORTDESC:Airport in புட்டபர்த்தி
**ஸ்ரீ சத்திய சாயி விமான நிலையம்** (ஐஏடிஏ: **PUT**, ஐசிஏஓ: **VOPN**), இந்தியாவின் ஆந்திரப் பிரதேச மாநிலத்தில் புட்டபர்த்தியில் நகர மையத்திலிருந்து 6 கிலோமீட்டர் தூரத்தில் அமைந்துள்ள ஒரு சிறிய விமான நிலையம் ஆகும். இது ஆன்மிக குரு சத்திய சாயி பாபாவின் பெயரில் அமைந்துள்ளது. இது வர்த்தக நோக்கற்ற தனிப்பட்ட விமானங்களைக் கையாளக் கூடிய வகையில் உள்ளது. இது புட்டபர்த்தியிலுள்ள சத்திய சாயி உயர் மருத்துவ வைத்தியசாலையின் அவசர நோயாளர்களுக்கு உதவும் வகையில் 1990 நவம்பர் 24ஆம் திகதி ஆரம்பிக்கப்பட்டது. இதன் 1000 மீட்டர் நீளமான ஓடுபாதை எல் அன்ட் டி ஈசிசி நிறுவனத்தினால் அமைக்கப்பட்டுப் பின்னர் சற்றுப் பெரிய வானூர்திகளைக் கையாளும் வகையில் விரிவுபடுத்தப்பட்டது. ஓடுபாதையின் நீளம் 2131 மீட்டர் ஆகவும் அகலம் 45 மீட்டர் ஆகவும் உள்ளது. இது தேசிய நெடுஞ்சாலை 7இலிருந்து 24 கிலோமீட்டர் தூரத்திலும் மாநில நெடுஞ்சாலை 28இலிருந்து 34 கிலோமீட்டர் தூரத்திலும் உள்ளது.

2008ஆம் ஆண்டு வரை இவ்விமான நிலையத்திலிருந்து சென்னை பன்னாட்டு வானூர்தி நிலையம் மற்றும் மும்பை சத்திரபதி சிவாஜி பன்னாட்டு வானூர்தி நிலையம் ஆகியவற்றுக்கு இந்தியன் ஏர்லைன்ஸ் விமானங்கள் இயக்கப்பட்டன.
பின்னர் இந்தியன் ஏர்லைன்ஸ், ஏர் இந்தியாவுடன் இணைக்கப்பட்டதை அடுத்து இவ்விமான சேவைகள் நிறுத்தப்பட்டன.

மேற்கோள்கள்
-----------

1. ↑  "Projects for Sri Sathya Sai Central Trust". Larsen and Toubro. Archived from the original on 8 ஆகஸ்ட் 2014.. பார்த்த நாள்: 7 August 2014.
2. 1 2  "புட்டபர்த்தி விமான நிலையத் தகவல்கள்" (PDF). Airports Authority of India. 15 மே 2018 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Travel to Prasanthi Nilayam". Sathyasai.org. 2002-11-16. 2015-08-28 அன்று பார்க்கப்பட்டது.

வெளி இணைப்புகள்
---------------

 பொதுவகத்தில் ஸ்ரீ சத்திய சாயி விமான நிலையம் பற்றிய ஊடகங்கள்
**நிகழ் நேர ஆளுகைச் சமூகம்** (*Real Time Governance Society*) இந்தியாவின் ஆந்திரப் பிரதேச மாநிலத்தைச் சேர்ந்த முதலமைச்சர் என். சந்திரபாபு நாயுடுவால் 2017 ஆம் ஆண்டு செப்டம்பர் 6 அன்று உருவாக்கப்பட்டது.  நிகழ் நேர ஆளுகைத் துறையின் இயங்கும் கரமான இப்பிரிவு முதல்வருக்கு நேரடியாக அறிக்கை அளிக்கிறது.

வரலாறு
------

ஆந்திரப் பிரதேசத்தில் மின் நிர்வாகத்தை நிலைநிறுத்த மின்னணு தொடர்பு மற்றும் தொழில்நுட்பத்தைப் பயன்படுத்துவது இத்திட்டத்தின் நோக்கமாகும். 
அனைத்து முக்கியமான நிகழ்வுகளையும் இயற்கை பேரழிவுகளையும் நிகழ்நேர அடிப்படையில் கையாள்வதற்கும், மின்-ஆளுமை, தொழில்நுட்பம் மற்றும் மின்னணு தகவல்தொடர்புகளை மேம்படுத்துவதற்கும், பன்னாட்டு தரங்களின் மிகவும் மேம்பட்ட தொழில்நுட்பத்தை ஆளுகைக்காக ஏற்றுக்கொள்வதற்கும் நிகழ்நேர நிர்வாகத்தை செயல்படுத்துவதற்கும் இத்திட்டம் உருவாக்கப்பட்டது. 

அறிக்கை அளிப்பதற்காக நிகழ் நேர ஆளுகைச் சமூகத்தில் 13 மாவட்ட மையங்களும் 1 மாநில மையமும் ஏற்படுத்தப்பட்டன.  ஆந்திரப் பிரதேச வானிலை முன்னறிவிப்பு மற்றும் முன்னெச்சரிக்கை ஆராய்ச்சி மையம், ஆளில்லா வானூர்திகள், இயந்திர கற்றல் அமைப்புகள், உயிரியளவு அமைப்புகள் மற்றும் பிற கண்காணிப்பு அமைப்புகளின் தரவுகளை ஒன்றிணைந்து ஆளுகைச் சமூக அமைப்பு மூலம் நிகழ்நேரத்தில் தெரிவிக்கப்படுகிறது. அழைப்பு மையம் ஒன்று குறைகளை நிவர்த்தி செய்கிறது.

மேற்கோள்கள்
-----------

1. ↑  "How Real-Time Governance Society helps Chandrababu Naidu evaluate his MLAs performance". *The New Indian Express*. 2019-02-21 அன்று பார்க்கப்பட்டது.
2. ↑  ANI (2017-11-26). "Chandrababu Naidu inaugurates real time governance centre in AP". *Business Standard India*. .
3. 1 2  "Real Time Governance Centre launched in Andhra Pradesh" (ஆங்கிலம்). 2019-02-21 அன்று பார்க்கப்பட்டது.

புற இணைப்புகள்
--------------

* Official website பரணிடப்பட்டது 2020-11-17 at the வந்தவழி இயந்திரம்